Klimabarometer

Udvalgte resultater

Siden 2010 har den grønne tænketank Concito målt udviklingen i danskernes viden om og holdninger til klimaudfordringen.

86 procent af danskerne betragter klimaforandringerne som et alvorligt problem.

67 procent er helt eller delvist enige i, at grøn omstilling af produktion og forbrug i Danmark er en forudsætning for vækst og velfærd, og 70 procent er enige i, at omstillingen godt må koste noget på kort sigt. I begge tilfælde er der tale om en stigning i forhold til sidste år.

Opbakningen er størst blandt rød bloks vælgere, men 55 procent af alle ønsker, at det parti, de stemte på sidst, skal gøre noget mere for klimaet, og 52 procent mener, at det i høj eller nogen grad er et vigtigt tema for det næste folketingsvalg.

Klimabarometeret er foretaget af Analyse Danmark og omfatter 1.048 repræsentativt udvalgte personer.

Vis mere